André Carrillo
André Martín Carrillo Díaz (Lima, 14. lipnja 1991.) je peruanski nogometaš i reprezentativac koji igra na poziciji krila, a trenutno je član saudijskog Al-Kadsijaha. 

Seniorsku karijeru započeo je 2009. godine u klubu Alianza Lima, odakle je nakon dvije godine otišao u lisabonski Sporting CP. Iste godine debitirao je i za peruansku reprezentaciju. Godine 2016. odlazi u redove gradskog rivala, Benfice, s kojom u prvoj sezoni osvaja ligu, kup i superkup. Sezonu 2017./2018. proveo je na posudbi u Watfordu, da bi već sljedeće sezone bio poslan na posudbu u Al-Hilal.

S Peruom je osvojio dvije bronce na Copi Américi (2011., 2015.) te je sudjelovao na Svjetskom prvenstvu 2018. godine, gdje je postigao prvi gol svoje reprezentacije na tom turniru. 

Peruanski fudbaleri
Fudbaleri ili nogometaši Sporting Lisabona
Fudbaleri ili nogometaši Benfice